221 



pangoeloe tandang, nja geus parele." 



„Koemaha tatanenna oerang sisi, noe Poerba sari, djeung noe oerang?" 

 „Biheung ngadjadi, biheung henteu." 



„Noe oerang sisi mah hoemana sabirit loetoeng, pakarangna koedjang boen- 

 toeng: 



pake njatjar pake ngored, 

 da henteu boga pakarang, 

 pakarang pamahan oerang, 

 waktoe boengsoena diboeang." 

 „Soekoer, Mama Lengser, toeloes kateukteuk tilas adeganana djeung boe- 

 djangna loetoeng?" 

 „£nja toeloes.'' 



„Soekoer, Mama Lengser, meureun geus diboeat. Mama Lengser, pariksakeun 

 bae ka pipir goenoeng, saroea henteuna djeung noe oerang, leuit katoet eusina 

 geus karoehan. Bari merih pati torta gawe pangeunah-geunah olahan, sarta parea- 

 rea samping, papandjang-pandjang kasang." 



„Soemoehoen darma panjaoer, tarima ti pangandika, djisim koering amit 

 moendoer, teu lambat ngadeuheusan." 



Tjedok njembah, indit ngoesap birit, angkat ngoesap sindjang, bisi kawiwi- 

 rangan keur ngawoela. 

 Djoet toeroen : 



katjatjang kolear angkat, 

 memeh angkat keupat heula, 

 bisi poegag nja ngalangkah, 

 metoe lawang mandjing lawang, 

 metoe di lawang pingpitoe, 

 datang ka lawang pingsanga, 

 dangdeung ka paseban ageung, 

 djoeg asoep ka aloen-aloen, 

 bias datang ka lawang loear, 

 medal di lawang saketeng, 

 koelantoeng toeroet loeloeroeng, 

 loeloeroeng tiloe ngabandoeng, 

 kaopat noe keur disorang, 

 kalima heuleut-heuleutan. 

 Djoeg ka pipir goenoeng, bias ka padaleman. 



„Da halal, noen toeang, koering amit ngadeuheusan, noe kagoengan padale- 

 man aja tjalik?" 



„Aeh, koetan Mama Lengser, sok karoenja teuing, moen beurang teu loepoet 

 datang, moen isoek teu loepoet tjoendoek. Mama lengser, rampes, tjalik." 

 „Bagea noe tjalik." 

 Parapat moeatkeun sembah. 



